Sale. House property
Material: papyrus
Place: Syene
Categories: Vertrag
Verkauf
Räume
Haus
ἐν ὀ[ν]όματι [τοῦ κυρίου καὶ δεσπότου Ἰησοῦ Χριστοῦ τοῦ Θεοῦ καὶ σωτῆρος] 
ἡμῶν, βασιλεία[ς τοῦ θειοτάτου ἡμῶν δεσπότου Φλ]αυίου Μαυρι[κίου Τιβερίου] 
τοῦ αἰωνίου Αὐγο[ύ]στο[υ καὶ] Αὐτοκράτορος ἔτους δωδεκάτ[ου καὶ ὑπατείας] 
τῆς αὐτῶν γαληνότητος ἔτους ἑνδεκάτου Φαμενὼθ ι ἰ[νδικ][ ιβ] 
ἐν Συήνῃ. 
 Αὐρηλία Ταπία θυγάτηρ Τσίου μητρὸς Μαρίας χηρε[ύ]ουσ[α] 
ὁρμωμένη ἀπὸ Συήνης ἡ καὶ ἑξῆς ὑπογραφέα παρέχουσα τὸν ὑπ[ὲρ αὐτῆς] 
ὑπογράφοντα καὶ μάρτυρας τοὺς ἑξῆς μαρτυροῦντας τῇδε τῇ [βεβαίᾳ] 
καὶ ἐννόμῳ πράσει  Φλαυΐῳ Ἄπα Δίῳ υἱῷ Σουροῦτος στ[ρατιώτῃ] 
ἀ[ρ]ιθμοῦ Συήνης χαίρειν. ὁμολογῶ ἐγὼ ἡ προγεγραμμέ[νη Ταπία] 
διὰ ταύτης μου τῆς ἐγγράφου ἀσφαλείας ἑκοῦσα καὶ πεπεισ[μένη] 
ἄνευ παντὸς δόλου καὶ φόβου καὶ βίας καὶ ἀπ[ά]της καὶ ἀνάγκης κ[α]ὶ 
συναρπαγῆς καὶ δίχα οἱασδήποτε κακονοίας καὶ κακοηθείας καὶ
παντὸς φαύλου διανοήματος ἀλλὰ ἑκουσίῳ καὶ ἀμετανοήτῳ γνώμῃ 
καὶ ἀδόλῳ προαιρέσει καὶ εἰλικρινεῖ συνειδήσει κατὰ τήνδε τὴν 
ἁπλῆν ἔγγραφον ἀσφάλειαν πεπρακέναι σοι σήμερον καὶ καταγεγρα
φηκέναι ἀπὸ τοῦ νῦν  ἐπὶ τὸν ἀεὶ καὶ ἑξῆς ἅπαντα χρόνον τὸ ὑπάρχον μοι 
καὶ ἐπιβάλλον ἥμισυ μέρος ἀπὸ τοῦ συμποσίου τοῦ ἐν τῇ δευτέρᾳ στέγῃ 
καὶ τὸ τέταρτον μέρος ἀπὸ τοῦ ἀέρος ἐπάνω τοῦ ἀκουβίτου τοῦ ὄντος 
ἐπάνω τοῦ συμποσίου τοῦ καὶ ἀδιαιρέτου ὄντος μοι καὶ τῶν ἀδελφῶν 
μου Μηνᾶ καὶ Τσελετ καὶ τὸ μέρος μου ἀπὸ πάντων τῶν χρηστηρίων 
τοῦ τε προθύρου κ[α]ὶ πυλόνος καὶ πεσσοῦ παραδρομίδος καὶ 
κλιβανίου σὺν εἰσόδῳ καὶ ἐξόδῳ καὶ ἀνόδῳ καὶ καθόδῳ τῆς αὐτῆς οἰκίας 
διακειμένης ἐπὶ τῆς αὐτῆς Συήνης περὶ τὸ νότινον μέρος τοῦ Φρουρίου 
καὶ περὶ λαύραν τοῦ ἁγίου ἀθλοφόρου Ἄπα Βίκτορος μάρτυρος 
ἐλθὸν εἰς ἐμὲ τὸ αὐτὸ ἥμισυ μέρος συμποσίου καὶ τὸ τέταρτον μέρος 
ἀπὸ τοῦ δώματος οὕτως· τέταρτον μὲν μέρος ἀπὸ τοῦ συμποσίου 
καὶ τὸ ὄγδοον μέρος ἀπὸ κληρονομίας τῆς μητρὸς μου Μαρίας, 
τὸ δὲ ἄλλο τέταρτον μέρος καὶ τὸ ὄγδοον μέρος ἀπὸ τῶν προδεδηλουμέ 
τόπων καθὼς ἀνωτέρω εἴρηται ἀπὸ δικαίας ἀγορασίας ἐξ ἐγγράφου 
ὠνιακῆς  παρὰ Γεωργίου τοῦ ἐμοῦ ἀδελφοῦ κοινῶν ὄντων 
καὶ ἀδιαιρέτων εἴς τε ἐμὲ καὶ τοὺς ἀδελφούς μου Μηνα καὶ Τσελετ 
καὶ εἰς αὐτὴν τὴν προγεγραμμένην Μαριὰμ  ἀπὸ δικαία[ς] κληρονομίας 
τῶν γονέων αὐτῆς Παπνουθίου καὶ Θέκλας πρὸς τὴν δύναμιν τοῦ 
κλήρου αὐτῶν· γείτονες δὲ τῆς ἁπάσης οἰκίας νότου οἰκία Θεκλα 
καὶ Δίου Κελωλίου, βορρᾶ τοῦ ἁγίου τόπου Ἄπα Βίκτορος μάρτυρος 
καὶ εἰς ἣν νεύει ἡ αὐθεντικὴ αὐτῆς θύρα ἀπὸ τοῦ ῥυμίου μεθʼ ἣν 
τοῦ αὐτοῦ ἁγίου τόπου, λιβὸς ἡ αὐλὴ Γούνθου Μακαρίου, ἀπηλιώτου 
τοῦ αὐτοῦ τόπου τοῦ ἁγίου Ἄπα Βίκτορος ἢ οἳ ἐὰν ὦσει γείτονες πάντῃ 
πάντοθεν καθὼς ὑπηγόρευσα καὶ οὐδὲν ἐμοὶ ὑπολέλειπται 
ἄπρατον ἀπὸ τοῦ αὐτοῦ ἡμίσους μέρους τοῦ συμποσίου 
τοῦ ἐν δευτέρᾳ στέγῃ νεύοντος εἰς βορρᾶ εἰς τὸ πλάτος τοῦ πεσσοῦ 
καὶ τὸ τέταρτον μέρος ἀπὸ τοῦ δώματος ἕως ἀέρος σὺμ μέρει 
ἁπάντων χρηστηρίων κατʼ ἀναλογίαν μου τιμῆς τῆς πρὸς 
ἀλλήλους συμπεφωνημένης καὶ συναρεσάσης χρυσοῦ νομίσματα 
τρεία ζυγῷ Συήνης, γί χρ νο γ ζ Συήν, ἥνπερ τελείαν τιμὴν αὐτόθι 
ἀπεσχηκέναι με παρὰ σοῦ τοῦ ὠνουμένου ἐγὼ ο πεπρακως διὰ 
χειρὸς εἰς χεῖρά μου ἐξ οἴκου σοῦ ἀριθμῷ καὶ σταθμῷ πλήρη πρὸς 
τῷ σε ἀπεντεῦθεν του ὠνουμενου τοῦ προδεδηλουμένου 
ἡμίσους μέρους τοῦ συμποσίου τοῦ καὶ ἀδιαιρέτου ὄντος τοῦ 
ἐν τῇ δευτέρᾳ στέγῃ καὶ τὸ τέταρτον μέρος ἀπὸ τοῦ δώματος ἕως 
ἀέρος σὺν πᾶσι τοῖς χρηστηρίοις ἅμα τῶν ἄλλων συμμετόχων
ἡμῶν κυριεύειν καὶ δεσπόζειν καὶ διοικεῖν καὶ οἰκονομεῖν καὶ οἰκοδο
μεῖν καὶ πωλεῖν καὶ χαρίζεσθαι καὶ τέκνοις καὶ ἐγγόνοις διατάσσειν 
ᾧ ἐὰν αἱρησθαι τρόπῳ ἀκωλύτως καὶ ἀνεμποδίστως καὶ μὴ ἐγκαλεῖν σοι 
μήτε  ἐγκαλέσειν μήθʼ ἕτερόν τινα τῶν ἐξ ἐμοῦ ὀνόματος 
ἐν μηδένι καιρῷ κατὰ μηδένα τρόπον ἀφορμῇ μηδεμίᾳ 
διὰ τὸ ὡς προεῖπον ἀπεσχηκέναι με παρὰ σοῦ τελείαν τὴν 
προγεγραμμένην τιμὴν, τὸν δὲ ἐγκαλέσοντά σοι ἢ καὶ ἀντιποιησόμενον 
περὶ τοῦ προδεδηλουμένου ἡμίσους μέρους ἀπὸ τοῦ συμποσίου 
καὶ το τέταρτον μέρος ἀπὸ τοῦ δώματος σὺμ μέρει χρηστηριοις 
κατʼ ἀναλογίαν ἐγὼ ο πεπρακως ἐκστήσω καὶ καθαροποιήσω σοι 
ἰδίοις μου ἀναλώμασι καὶ δαπανήμασι· εἰ δὲ μὴ δυνηθείην 
ἐφʼ ᾧ ἐμὲ καταβάλλειν σοι τὴν προγεγραμμέ τιμὴν ἐν διπλῇ 
ποσότητι καὶ πρὸς σὴν ἀσφ  πεποίημαι σοι ταύτην τὴν πρᾶσιν 
κυρίαν οὔσαν καὶ βεβαίαν καὶ ἔννομον ἁπανταχοῦ προφερομένην 
μεθʼ  ὑπογραφ τοῦ ὑπὲρ ἐμοῦ ὑπογράφοντος καὶ τῶν ἑξῆς 
μαρτυρούντων καὶ ἐπερωτηθεισας ὡμολόγησα καὶ ἀπέλυσα. 
  Αὐρηλία Ταπία θυγάτηρ Τσίου μητρὸς Μαρίας ἡ προγεγραμμένη πέ
πρακα τὸ ἥμισυ μέρος τους συμποσίου καὶ τὸ τέταρτον μέρος ἀέρος 
ἐπάνω τοῦ ἀκουβίτου καὶ ἀπέσχον παρὰ σοῦ τὴν ἐγκειμένην τιμὴν 
ἐν νομισματίοις τρείσι  καὶ βεβαιῶ σοι τὴν πρᾶσιν πάσῃ βεβαιώσει 
ὡς πρόκ. Θε[ό]φιλος ἐλά διάκο ἀξιωθεὶς  ἔγραψα ὑπὲρ αὐτῆς 
γράμμα μὴ εἰδυίης.    Κόμες ἐλάχ πρεσβ Συήνης μ[α]ρ[τυ]ρ[ῶ].  
  Φλ Ἰωάννης Ἀβρααμίου ἀκτουάρ ἀριθμοῦ Συήνης μαρτυρῶ.  
  Φλ Κόμες Πααμίου αὐγουστάλιος ἀριθμοῦ Σύνης μαρτυρῶ. 
  Φλ Ἀνανίας Γεωργίου στρ ἀριθμοῦ Συήνης μαρτυρῶ. 
  Ἄπα Ἰωσὴφ Ἄπα Διος διάκο Συήνης μαρτυρῶ.  
  Φλ Δῖος Ψαχει ἀπὸ  ἀριθμοῦ Συήνης μαρτυρῶ.  
  Φλ Ἑρμίας Ἰωάννης στρα ἀριθμοῦ Συήνης μαρτυρῶ.  
  διʼ ἐμοῦ Φλ Λαζάρο Πέτρο ἀδιούτ ἀριθμοῦ Συήνης ἐγένετο.